Fantastika - Vikipedija

# Fantastika

### Straipsnis iš Vikipedijos, laisvosios enciklopedijos.

Fantastika - literatūros, dailės, kino, žaidimų žanras, kurio siužetų ar jų aplinkos pagrindinis bruožas - mokslu grindžiamos ateities prognozės, vaizduotės sukurti praeities ar iš viso alternatyvių pasaulių vaizdai ir kita. Fantastika besidomintys žmonės vadinami fantastais.

Anglų kalba vieno žodžio pavadinti visam reiškiniui neturi, čia įvardijamos atskiros sritys science fiction (mokslinė fantastika), fantasy (maginė fantastika).

Lietuvių fantastinės literatūros užuomazgos siekia tarpukario laikotarpį (Just. Pilyponio nebaigtas dviejų dalių romanas "Antrasis pasaulio tvanas"), sovietmiečiu Lietuvoje gana aktyviai plėtota mokslinė fantastika, tuo metu pasirodę romanai "Nemirtingumo lygtis" (V. Norbutas) ar "Deimo efektas" (K. Paulauskas) laikomi lietuviškos mokslinės fantastikos klasika.

1979 m. Vilniuje buvo įkurtas pirmasis fantastų klubas Lietuvoje - "Dorado" (įkūrėjas ir ilgametis prezidentas - Gediminas Beresnevičius), 1984 m. - Kauno fantastikos mėgėjų klubas "Feniksas".

Rolando Maskoliūno iniciatyva nuo devintojo dešimtmečio pabaigos fantastika "Videokauko" laidos dėka ėmė vis labiau skverbtis į TV eterį, 1989 m. įvyko pirmasis visuotinis Lietuvos fantastikos mėgėjų suvažiavimas "Lituanikonas" (nuo tol vyksta kasmet).

Nepriklausomybės laikotarpiu Lietuvoje pradėjo veikti specializuota fantastikos leidykla "Eridanas", pradėta leisti lietuvių autorių fantastinių apsakymų ir apysakų antologija "Geriausia Lietuvos fantastika" (iki 2006 m. kovo mėn. pasirodė 5 tomai), serija "Lietuvių fantastikos biblioteka" (iki 2006 m. kovo mėn. pasirodė 2 knygos). Dauguma kitų fantastikos autorių ir entuziastų kūrinius leido savo lėšomis, bet platesnio atgarsio visuomenėje jie nesulaukė, o jų kokybė taip pat abejotina.

## [taisyti] Išorinė nuoroda

- Lietuvos fantastų tinklalapis

| Šis straipsnis apie pramogą yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../f/a/n/Fantastika.html"

Kategorijos: Nepilni Pramogos | Fantastika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Eesti
- Français
- Hrvatski
- Latviešu
- Polski